APSTIPRINĀTS

SIA „Bauskas namsaimnieks”

Iepirkuma komisija

2012.gada 30.marta sēdē

2.protokols

**Iepirkuma „Papildus būvdarbi daudzdzīvokļu dzīvojamās mājas Kareivju iela 3 ,Bauskā, energoefektivitātes paaugstināšanas pasākumiem”**

**NOLIKUMS**

Iepirkuma identifikācijas numurs BNSD 2012/02/ERAF

Bauska, 2012

**1. Vispārīgā informācija**

1.1. Iepirkuma identifikācijas numurs BNSD 2012/02/ERAF

1.2. Pasūtītājs

**Pasūtītāja nosaukums SIA „Bauskas namsaimnieks”**

**Adrese** Pasta iela 17, Bauskā, Latvija, LV-3901

**Reģ. Nr.** 43603001268, **Kontaktpersona** Lilita Stepanoviča **Tālruņa Nr.** 63960658

**Faksa Nr.** 63922648

**E-pasta adrese** bauskasns@inbox.lv

1.3. Piedāvājuma iesniegšanas vieta, datums, laiks un kārtība

1.3.1. Ieinteresētās personas piedāvājumus var iesniegt līdz 2012.gada 04.jūnija plkst. 14:00

Pasta ielā 17, Bauskā, iesniedzot personīgi vai atsūtot pa pastu. Pasta sūtījumam jābūt nogādātam šajā punktā noteiktajā adresē līdz augstākminētajam termiņam.

Piedāvājums, kas iesniegts pēc minētā termiņa, netiks pieņemts un neatvērts tiks nosūtīts pa pastu iesniedzējam.

1.3.2. Piedāvājumu atvēršana notiek 2012.gada 04.jūnijā, plkst. 14:30, SIA „Bauskas namsaimnieks” administrācijas telpās, adrese: Pasta iela 17, Bauska.

1.3.3. Piedāvājumu atvēršana ir atklāta. Ieinteresētās personas, kuras piedalās piedāvājumu atvēršanas sanāksmē reģistrējas komisijas sagatavotajā reģistrācijas lapā, kurā norāda

uzņēmuma nosaukumu, adresi, tālruņa numuru, elektroniskā pasta adresi, vārdu, uzvārdu un amatu.

1.4. Piedāvājuma derīguma termiņš:

1.4.1. Pretendenta iesniegtais piedāvājums ir derīgs, t.i., saistošs iesniedzējam 90 (deviņdesmit) dienas, skaitot no nolikuma (tālāk tekstā - Nolikums) 1.3.1.punktā noteiktās piedāvājumu iesniegšanas dienas.

1.4.2. Ja objektīvu iemeslu dēļ iepirkuma līgumu nevar noslēgt 1.4.1.punktā noteiktajā termiņā,

pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, viņš par to rakstiski paziņo pasūtītājam.

1.5. Piedāvājuma noformēšana:

1.5.1. Piedāvājums iesniedzams aizlīmētā un aizzīmogotā aploksnē. Uz aploksnes jānorāda:

pasūtītāja nosaukums un adrese, pretendenta nosaukums un adrese un atzīme:

Iepirkumam „Papildus būvdarbi daudzdzīvokļu dzīvojamās mājas Kareivju ielā 3, Bauskā, energoefektivitātes paaugstināšanas pasākumiem”

identifikācijas Nr.BNSD 2012/02/ERAF

Neatvērt līdz 2012.gada 04.jūnija, plkst.14:30

1.5.2. Pretendenta pieteikums dalībai iepirkumā par pretendenta apņemšanos veikt būvdarbus saskaņā ar Nolikuma prasībām. Pieteikumu paraksta persona vai personas, kurām ir tiesības pārstāvēt pretendentu. Katras personas parakstam jābūt atšifrētam (jānorāda pilns vārds, uzvārds un amats). Pieteikumu dalībai iepirkumā sagatavo atbilstoši pievienotajai formai (1.pielikums).

1.5.3. Finanšu piedāvājums, kurš jāsagatavo atbilstoši Nolikuma prasībām un saskaņā ar MK

19.12.2006 noteikumiem Nr.1014 no 09.12.2008.„Latvijas būvnormatīvu LBN 501-06 Būvizmaksu noteikšanas kārtība”.

1.5.4. Finanšu piedāvājumā norāda kopējo cenu, par kādu Nolikumā noteiktajā termiņā tiks veikti Būvdarbu apjomu tāmē (5.pielikums) norādītie būvdarbi.

1.5.5. Finanšu piedāvājuma cenu norāda latos (LVL) bez pievienotās vērtības nodokļa. Cenā jāietver visi nodokļi, nodevas un maksājumi un visas saprātīgi paredzamās ar konkrētā darba vienības izpildi saistītās izmaksas, izņemot PVN.

1.5.6. Piedāvājumam jābūt ar attiecīgu uzrakstu „Pretendenta atlases dokumenti”, „Tehniskais piedāvājums” un „Finanšu piedāvājums”, kas ievietotas 1.5.1.punktā minētajā aploksnē. Katras piedāvājuma daļas oriģinālam un kopijām jābūt cauršūtiem atsevišķi tā, lai dokumentus nebūtu iespējams atdalīt, dokumentiem jābūt sanumurētiem un jāatbilst pievienotajam satura radītājam. Uz piedāvājuma daļu oriģināliem un to kopijām norāda attiecīgi „ORIĢINĀLS” un „KOPIJA”.

1.5.7. Piedāvājumā iekļautajiem dokumentiem jābūt skaidri salasāmiem un bez labojumiem. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.

1.5.8. Piedāvājums jānoformē atbilstoši Latvijas Republikas Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.

1.5.9. Pretendents iesniedz parakstītu piedāvājumu. Ja piedāvājumu iesniedz personu grupa, pieteikumu paraksta visas personas, kas ietilpst personu grupā.

1.5.10. Ja piedāvājumu iesniedz personu grupa, piedāvājumā papildus norāda personu, kura iepirkumā pārstāv attiecīgo personu grupu, kā arī katras personas atbildības sadalījumu.

1.5.11. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā.

**2. Informācija par iepirkuma priekšmetu**

2.1. Informācijas saņemšana:

2.1.1. Ar iepirkuma Nolikumu, tehnisko projektu un apliecinājuma karti var iepazīties SIA „Bauskas namsaimnieks” administrācijā Pasta ielā 17, Bauskā pirmdienās, otrdienās, trešdienās un ceturtdienās laikā no plkst. 08:00 līdz 12:00 un no 13:00 līdz 17:00, bet piektdienās līdz 12:00 vai mājas lapā *www.zrea.lv*

2.2. Būvniecība paredzēta programmas „ Daudzdzīvokļu dzīvojamās mājas Kareivju ielā 3, Bauskā energoefektivitātes paaugstināšanas pasākumi” papildinājuma apakšaktivitātes, kurai piesaistīts Eiropas Reģionālā attīstības fonda (turpmāk- ERAF) finansējums.

2.3. Papildus būvdarbi dzīvojamā mājā Kareivju iela 3,Bauska veicami saskaņā ar apstiprinātajām izmaiņām.

2.4. Būvdarbi ietver:

2.5. Paredzamais būvdarbu izpildes laiks 30 dienas no līguma parakstīšanas dienas.

2.6. Līguma izpildes vieta Kareivju iela 3, Bauska, Bauskas nov.

2.8. Pretendentam jānodrošina dzīvojamā mājā Kareivju iela 3,Bauska veiktajiem papildus

būvdarbiem kvalitātes garantijas termiņš ne īsāks kā 36 (trīsdesmit seši) kalendārie mēneši, termiņu skaitot no objekta nodošanas – pieņemšanas ekspluatācijā.

2.8.1. Nolikumā noteiktā kārtībā pretendents var iesniegt piedāvājumu par vienu vai vairākām daļām. Pretendents nedrīkst iesniegt piedāvājuma variantus.

**3. Prasības pretendentiem**

3.1 Noteikumi pretendentu dalībai iepirkumā:

3.1.1 Iepirkumā piedāvājumus var iesniegt fiziskas, juridiskas personas un personu grupa, kas piedāvā veikt nolikuma prasībām atbilstošus būvdarbus.

3.1.2 Pretendentam jābūt reģistrētam atbilstoši valsts normatīvo aktu prasībām, ko apliecina pretendenta iesniegtie dokumenti.

3.1.3 Uz pretendentu neattiecas Publisko iepirkumu likuma 8¹.panta piektajā daļā noteiktie izslēgšanas noteikumi.

3.2 Tehniskās un profesionālās spējas

3.2.1 Pretendenta piedāvātajam/iem speciālistam/iem ir jābūt Latvijā akreditētas sertificēšanas institūcijas izsniegtam sertifikātam ēku būvdarbu vadīšanā, vai līdzvērtīgas iestādes ārvalstīs izdotam kvalifikāciju apstiprinošam dokumentam ēku būvdarbu vadīšanā.

3.2.2 Pretendenta speciālistiem, kuriem ir ārvalstīs izdots kvalifikāciju apstiprinošs dokuments, pēc līguma noslēgšanas, būs jāveic profesionālās kvalifikācijas atzīšana saskaņā ar Latvijas normatīvajiem aktiem.

**4. Iesniedzamie dokumenti**

4.1 Pretendentu atlases dokumenti:

4.1.1 Pretendenta pieteikums dalībai iepirkumā, kas apliecina pretendenta apņemšanos sniegt pakalpojumus saskaņā ar Nolikuma prasībām. Pieteikumu paraksta, paraksta tiesīga vai pilnvarota persona. Ja pieteikumu paraksta pilnvarota persona, piedāvājumam jāpievieno pilnvaras oriģināls vai apliecināta kopija. Katras personas parakstam jābūt atšifrētam (jānorāda pilns vārds, uzvārds un amats). Pieteikumu dalībai iepirkumā sagatavo atbilstoši pievienotajai formai (1.pielikums).

4.1.2 Pretendenta vai personas, uz kuras iespējām tas balstās, lai apliecinātu savas kvalifikācijas atbilstību Komercreģistra vai Valsts ieņēmumu dienesta, komercdarbību vai saimniecisko darbību reģistrējošas vai līdzvērtīgas iestādes ārvalstīs izdotas reģistrācijas apliecības kopija.

4.1.3 Pretendenta vai personas, uz kuras iespējām tas balstās, lai apliecinātu savas kvalifikācijas atbilstību Ekonomikas ministrijas Būvkomersantu reģistra apliecības kopija, kas apliecina pretendenta tiesības veikt uzņēmējdarbību būvniecībā vai līdzvērtīgas profesionālās darbības reģistrējošas iestādes ārvalstīs izdotas reģistrācijas apliecības kopija.

4.1.4 Pretendenta vai personas, uz kuras iespējām tas balstās, lai apliecinātu savu kvalifikācijas atbilstību, parakstīts apliecinājums, kas apliecina:

4.1.4.1 ka uz to neattiecas Publisko iepirkumu likuma 8¹.panta piektajā daļā minētie izslēgšanas noteikumi,

4.1.4.2 ka visas tā piedāvājumā sniegtās ziņas ir patiesas.

4.1.5 Vispārēja informācija par pretendentu (2.pielikums).

4.1.6 Informācija par apakšuzņēmējiem nododamiem darbiem un nododamo darbu apjomu

(3.pielikums).

4.1.7 Būvdarbu veikšanā iesaistīto speciālistu:

4.1.7.1 sertifikāta ēku būvdarbu vadīšanā kopija,

4.2 Tehniskajā piedāvājumā iekļauj:

4.2.1 Galveno izmantojamo būvmateriālu aprakstu, uzrādot to ražotāju,

4.2.2 Apliecinājumu par būvdarbu piedāvāto garantijas termiņu, kas nedrīkst būt mazāks par trīs gadiem, par kuru pirms galīgā norēķina tiks iesniegta garantijas termiņa nodrošinājums 5% apmērā no kopējās līguma summas.

4.3 Finanšu piedāvājums:

4.3.1 Finanšu piedāvājumu pretendents sagatavo atbilstoši Nolikuma 5. pielikumam dotajiem būvdarbu apjomiem un LBN 501-06 „Būvizmaksu noteikšanas kārtība” prasībām.

4.3.2 Finanšu piedāvājumā cenas norāda latos (LVL) bez pievienotās vērtības nodokļa.

4.3.3 Finanšu piedāvājuma cenās jābūt iekļautām visām izmaksām, kas saistītas ar iepirkuma „Papildus būvdarbi daudzdzīvokļu dzīvojamās mājas Kareivju ielā 3, Bauskā, energoefektivitātes paaugstināšanas pasākumiem” nolikumā norādīto būvdarbu izpildi, tajā skaitā visus nodokļus un nodevas, izmaksas, kas saistītas ar formalitāšu izpildi, kā arī citas izmaksas līdz būvdarbu pilnīgai izpildei. Iesniedzot finanšu piedāvājumu, pretendents uzņemas visus iespējamos riskus līdz nodošanas- pieņemšanas akta parakstīšanas brīdim.

4.3.4 Pretendenta piedāvātajām cenām un vienību likmēm jābūt nemainīgām visā līguma izpildes laikā.

4.4 Izziņas. Pretendentam, kuram būtu jāpiešķir līguma slēgšanas tiesības, tai skaitā visiem personu grupas dalībniekiem un apakšuzņēmējiem uz kura iespējām pretendents balstās, lai apliecinātu, ka tā kvalifikācija atbilst nolikumā noteiktajām kvalifikācijas prasībām, desmit darbdienu laikā no pieprasījuma saņemšanas dienas, jāiesniedz pasūtītājam šādas izziņas:

4.4.1 Uzņēmumu reģistra (ārvalstu pretendentiem – analogas iestādes) ne agrāk kā vienu mēnesi pirms izziņas iesniegšanas dienas izdota izziņa, kas apliecina, ka pretendents nav pasludināts par maksātnespējīgu, neatrodas likvidācijas stadijā vai tā saimnieciskā darbība nav apturēta vai pārtraukta,

4.4.2 ne agrāk kā vienu mēnesi pirms izziņas iesniegšanas dienas izdotu izziņu, kuru izsniegusi Latvijas un ārvalsts kompetenta institūcija (ja pretendents nav reģistrēts Latvijā vai Latvijā neatrodas tā pastāvīgā dzīvesvieta), kas apliecina, ka tam nav nodokļu parādu, tajā skaitā

valsts sociālās apdrošināšanas iemaksu parādu, kas kopsummā katrā valstī pārsniedz 100latus.

**5. Piedāvājumu vērtēšana un piedāvājumu izvēles kritēriji**

5.1 Iepirkumu komisija veic piedāvājumu noformējuma pārbaudi, Pretendentu atlasi un piedāvājumu atbilstības pārbaudi. Pretendentu piedāvājumus, kuri ir tikuši atzīti par neatbilstošiem Pretendentu atlases, Tehnisko vai Finanšu piedāvājumu atbilstības pārbaudes laikā, Iepirkumu komisija izslēdz no tālākās izvērtēšanas.

5.2 Iepirkumu komisija izvēlas piedāvājumu ar viszemāko cenu no piedāvājumiem, kuri ir atzīti par atbilstošiem Pretendentu piedāvājumu izvērtēšanas laikā.

5.3 Vērtējot piedāvājumu, komisija ņem vērā tā kopējo cenu bez pievienotās vērtības nodokļa. Iepirkuma komisija izvēlas piedāvājumu ar viszemāko cenu no piedāvājumiem, kas atbilst

Nolikuma prasībām.

**6. Iepirkuma līgums**

6.1 Pasūtītājs slēgs ar izraudzīto pretendentu iepirkuma līgumu, pamatojoties uz pretendenta

piedāvājumu un saskaņā ar Nolikuma 6.pielikumu.

6.2 Iepirkuma līgumā netiks paredzēts avansa maksājums.

6.3 Līgumā var tikt iekļautas prasības par garantijas laika nodrošinājumu 5% apmērā no

līguma summas, ko izdevusi banka vai apdrošināšanas sabiedrība.

**7. Iepirkuma komisijas tiesības un pienākumi**

7.1 Iepirkuma komisijas tiesības:

7.1.1 Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta institūcija papildina vai izskaidro sertifikātus un dokumentus, kas iesniegti komisijai.

7.1.2 Labot aritmētiskās kļūdas pretendenta finanšu piedāvājumā, informējot par to pretendentu.

7.1.3 Pieaicināt ekspertu pretendentu un piedāvājumu atbilstības pārbaudē un vērtēšanā.

7.1.4 Izvēlēties nākamo piedāvājumu ar viszemāko cenu, ja izraudzītais pretendents atsakās slēgt iepirkuma līgumu ar pasūtītāju.

7.2 Iepirkuma komisijas pienākumi

7.2.1 Nodrošināt iepirkuma procedūras norisi un dokumentēšanu.

7.2.2 Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

7.2.3 Pēc ieinteresēto piegādātāju pieprasījuma normatīvajos aktos noteiktajā kārtībā sniegt

informāciju par Nolikumu.

7.2.4 Vērtēt pretendentus un to iesniegtos piedāvājumus saskaņā ar Latvijas Republikas normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.

**8. Pretendenta tiesības un pienākumi**

8.1 Pretendenta tiesības:

8.1.1 Apvienoties grupā ar citiem pretendentiem un iesniegt vienu kopēju piedāvājumu.

8.1.2 Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

8.1.3 Iesniegt sūdzību par nolikumu un iepirkuma norises likumību.

8.1.4 Apsekot būvlaukumu, iepriekš to saskaņojot ar pasūtītāju.

8.1.5 Saņemt piedāvājuma sagatavošanai nepieciešamo dokumentāciju.

8.2 Pretendenta pienākumi:

8.2.1 Sagatavot piedāvājumus atbilstoši Nolikuma prasībām.

8.2.2 Sniegt patiesu informāciju par savu kvalifikāciju un piedāvājumu.

8.2.3 Sniegt atbildes uz iepirkuma komisijas pieprasījumiem par papildu informāciju, kas

nepieciešama pretendentu atlasei, piedāvājumu atbilstības pārbaudei, salīdzināšanai un

vērtēšanai.

8.2.4 Segt visas izmaksas, kas saistītas ar piedāvājumu sagatavošanu un iesniegšanu.

Iepirkuma komisijas priekšsēdētāja J.Ķikute

1.pielikums

**Iepirkuma identifikācijas Nr. BNSD 2012/02/ERAF**

**PIETEIKUMS**

Uzņēmējs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta nosaukums

pretendenta adrese,

vienotais reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vadītāja vai pilnvarotās personas amats, vārds un uzvārds

Iepazinušies ar iepirkumu procedūras nolikumu, mēs, apakšā parakstījušies, piedāvājam veikt

būvdarbus saskaņā ar iepirkuma „Papildus būvdarbi daudzdzīvokļu dzīvojamās mājas

Kareivju iela 3 ,Bauskā energoefektivitātes paaugstināšanas pasākumiem”

identifikācijas Nr. BNSD 2012/02/ERAF dokumentu prasībām un piekrītot visiem iepirkuma

noteikumiem par kopējo līguma summu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kopējā piedāvātā līgumcena LVL (bez PVN) skaitļos un vārdos)

Ar šī pieteikuma iesniegšanu:

– Apņemamies ievērot visas iepirkuma dokumentos minētās prasības;

– Atzīstam sava pieteikuma un piedāvājuma spēkā esamību līdz iepirkuma procedūras dokumentos noteiktajam piedāvājuma derīguma termiņam 90 dienas no Piedāvājuma iesniegšanas termiņa beigām;

– Apstiprinām, ka esam pilnībā iepazinušies ar iepirkuma procedūras dokumentiem un šajā piedāvājuma cenā pilnībā iekļāvuši visas šai sakarībā paredzētās izmaksas, un mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā;

Z.v.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja vai pilnvarotās personas paraksts

2.pielikums

Vispārēja informācija par pretendentu

1. Nosaukums:

2. Adrese:

3. Kontaktpersona:

4. Telefons:

5. Fax:

6. E-pasts:

7. Reģistrācijas vieta:

8. Reģistrācijas gads:

9. Uzņēmuma darbības sfēra (īss apraksts):

Finanšu rekvizīti:

Bankas nosaukums:

Bankas adrese:

Bankas kods:

Konta numurs:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja vai pilnvarotās personas paraksts

3.pielikums

Informācija par apakšuzņēmējiem nododamajiem darbu apjomiem

1. Nosaukums:

2. Statuss piedāvājumā

3. Adrese:

4. Kontaktpersona:

5. Telefons:

6. Apakšuzņēmēja / partnera

paredzēto darbu īss apraksts

7. Darbu apjoms Ls (bez PVN)

8. Darbu apjoms %

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja vai pilnvarotās personas paraksts

4.pielikums

Pretendenta speciālistu pieredze līdzīgu būvdarbu veikšanā

**Vārds Uzvārds**

**Nr. Pretendents**

**Būvdarbu**

**apraksts**

**(apjoms, raksturs utt.)**

**Pasūtītāja**

**nosaukums,**

**adrese**

**Pasūtītāja**

**kontaktpersona vārds,**

**uzvārds tālrunis**

**Projekta**

**uzsākšanas,**

**pabeigšanas gads**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja vai pilnvarotās personas paraksts

5.pielikums

Būvdarbu apjomi

Pasūtītājs: SIA „Bauskas namsaimnieks”

Objekts: daudzdzīvokļu dzīvojamā māja Kareivju iela 3,Bauskā

**KOPĀ:**

Pirms piedāvājuma iesniegšanas:

• iepazīties ar reālo situāciju objektā;

• pārbaudīt veicamo darbu apjomus.

6.pielikums

**LĪGUMS NR. BNSP 2012/02/ERAF**

„Papildus būvdarbi daudzdzīvokļu dzīvojamās mājas Kareivju iela 3 ,Bauskā energoefektivitātes paaugstināšanas pasākumiem” *(Līguma projekts)*

Bauskā 2012. gada \_\_.\_\_\_\_\_\_\_

**SIA „Bauskas namsaimnieks”**, reģ. Nr.”43603001268, valdes priekšsēdētājas **Jolantas Ķikutes**

personā (turpmāk- Pasūtītājs), kurš rīkojas saskaņā ar statūtiem un

 un

**\_\_\_\_„\_\_\_\_\_\_\_\_\_”** reģ. Nr.\_\_\_\_\_\_\_\_\_\_\_ (turpmāk-Būvuzņēmējs), \_\_\_\_\_\_\_ \_\_\_\_\_\_\_\_\_\_

personā, kurš rīkojas uz \_\_\_\_\_\_\_\_ pamata,

saskaņā ar iepirkuma „Papildus būvdarbi daudzdzīvokļu dzīvojamās mājas **Kareivju ielas 3,Bauskā,** energoefektivitātes paaugstināšanas pasākumiem” ar identifikācijas Nr. BNSP 2012/01/ERAF rezultātiem, noslēdz šāda satura Līgumu:

**1. LĪGUMA PRIEKŠMETS**

1.1. Pasūtītājs uzdod, bet Būvuzņēmējs ar saviem materiāliem, darba rīkiem, ierīcēm un darbaspēku apņemas veikt papildus būvdarbus Objektā **Kareivju iela 3,Bauskā,** (turpmāk – Darbi)

3.4.2.1.1.apakšaktivitātes atbilstoši iepirkuma ar identifikācijas Nr. BNSP 2012/02/ERAF noteikumiem un saskaņā šī Līguma 1.pielikumu „Pasūtītāja izvirzītās prasības”, 2.pielikumu „Finanšu

piedāvājums”, un apstiprinātajām izmaiņām.

1.2. Būvuzņēmējs apliecina, ka ir iepazinies ar veicamiem Darbiem, darbu apjomu, pielietojamajiem materiāliem, kvalitātes prasībām, un atsakās saistībā ar to izvirzīt jebkāda

satura iebildumus un/vai pretenzijas.

**2. PUŠU PĀRSTĀVJI**

2.1. Darbu izpildes laikā Būvuzņēmējs kā atbildīgo Darbu vadītāju nozīmē \_\_\_\_\_\_\_\_\_\_\_\_\_\_\_\_\_,

tālr. \_\_\_\_\_\_\_\_\_\_\_.

2.2. Pasūtītāja pārstāvis Darbu izpildes laikā ir SIA „Bauskas namsaimnieks”

galvenā speciāliste Lilita Stepanoviča, tālr. 63960658

**3. DARBU ORGANIZĀCIJAS KĀRTĪBA**

3.1. Darbu organizāciju objektā un Darbu nodošanu nodrošina Būvuzņēmējs saskaņā ar Līguma

nosacījumiem un Līguma pielikumiem, kas ir Līguma neatņemama sastāvdaļa.

3.2. Pusei 5 (piecu) darba dienu laikā jāpaziņo otrai Pusei par apstākļiem (izmaiņām), kas var

ietekmēt Līguma būtiskās sastāvdaļas (Līguma cenu un darbu apjomu).

3.3. Pusēm nekavējoties (3 (trīs) darba dienu laikā ) jāinformē otra Puse, ja konstatē, ka:

3.3.1. starp Līguma dokumentu datiem ir pretrunas;

3.3.2. Līguma dokumenti ir nepilnīgi vai kļūdaini;

3.3.3. informācija, kas sniegta Darbu izpildes laikā, atšķiras no Līguma dokumentiem;

**4. BŪVUZŅĒMĒJA TIESĪBAS UN PIENĀKUMI**

4.1. Būvuzņēmējam ir tiesības saņemt samaksu par šī Līguma 1.1.punktā noteikto darbu veikšanu

saskaņā ar Līguma noteikumiem.

4.2. Būvuzņēmēja pienākumi ir:

4.2.1. izpildīt Līguma 1.1.punktā paredzētos Darbus atbilstošā kvalitātē un pilnā apjomā saskaņā ar

Līguma noteikumiem;

4.2.2. visu Darbu izpildei nodrošināt kvalificētu un sertificētu tehnisko personālu;

4.2.3. darbus izpildīt ar kvalitatīviem materiāliem, iekārtām un izstrādājumiem, kas atbilst standartu

un tehnisko noteikumu prasībām un kuriem ir atbilstības sertifikāti.

4.2.4. visa Līguma perioda laikā veikt un nodrošināt visu uzraudzību pienācīgai visu Līgumu

saistību izpildīšanai; nodrošināt ar kompetentu un pilnvarotu atbildīgo darbu vadītāju (sauktu

Pārstāvi). Visi norādījumi un instrukcijas no Pasūtītāja pārstāvja tiek nodotas tikai

Būvuzņēmēja pārstāvim. Būvuzņēmējs drīkst nozīmēt vietnieku ar tādām pašām tiesībām

(varu) kā pārstāvim, lai to aizvietotu tā prombūtnes laikā, paziņojot par šo iecelšanu

Pasūtītājam;

4.2.5. norādīt adresi, uz kuru jānosūta visi norādījumi, instrukcijas u.c. ziņojumi Būvuzņēmēja

pārstāvim un Līguma slēdzējam. Būvuzņēmējs drīkst mainīt iepriekšminēto adresi, laicīgi, bet ne vēlāk kā 1 (vienu) nedēļu pirms šādu izmaiņu veikšanas, paziņojot par to Pasūtītājam;

4.2.6. prasīt Pasūtītāja rakstisku piekrišanu, ja Darbu veikšanai vēlas pieaicināt apakšuzņēmējus;

4.2.7. uzņemties atbildību par pieaicināto apakšuzņēmēju veiktā darba kvalitāti, kā arī par apakšuzņēmēju radītajiem zaudējumiem, gadījumā, ja Būvuzņēmējs pieaicinājis

apakšuzņēmējus, un nekāda apakšuzņēmēju pieņemšana un/vai līgumu ar apakšuzņēmējiem noslēgšana neatbrīvo Būvuzņēmēju no saistībām vai atbildības šī Līguma sakarā. Būvuzņēmējs ir pilnībā atbildīgs par to, lai apakšuzņēmēji ievērotu visas šī Līguma saistības;

4.2.8. veicot Darbus, nodrošināt Darba aizsardzības likuma un citu Latvijas Republikā spēkā esošo

darba aizsardzību reglamentējošo normatīvo aktu prasību izpildi;

4.2.9. nozīmēt Darbu izpildes vietā atbildīgo amatpersonu par darba aizsardzību un ugunsdrošību,

kura veic darbinieku instruktāžu un apmācību darba aizsardzībā un ugunsdrošībā.

Būvuzņēmēja un/vai tā nozīmētas personas pienākums ir nodrošināt darbiniekus ar

kolektīvajiem un individuālajiem aizsardzības līdzekļiem, kā arī garantēt to lietošanu;

4.2.10. uzņemties atbildību par savu darbinieku un pieaicināto speciālistu kvalifikāciju, kā arī

konkrēta darba veikšanai nepieciešamajām apliecībām, licencēm un sertifikātiem. Būvuzņēmējs apņemas nodarbināt tikai tādus speciālistus un palīgstrādniekus, kuri ir iepazīstināti ar darba aizsardzības instrukcijām, kas tieši attiecas uz nodarbinātā darba vietu un darba veikšanu, kā arī ir informēti par darba vidē esošiem riska faktoriem;

4.2.11. nodrošināt, lai tiktu sagatavota un iesniegta visa nepieciešamā dokumentācija Darbu nodošanai;

4.2.12. uz sava rēķina savlaicīgi veikt visu atklāto defektu un trūkumu novēršanu;

4.2.13. līdz Darbu nodošanai nodrošināt būvdarbu veikšanai nepieciešamo iekārtu un inventāra

aizvākšana no objekta;

4.2.14. garantēt ugunsdrošības un apkārtējās vides aizsardzības pasākumu veikšanu, kas saistīti ar

Darbu izpildi;

4.2.15. nodrošināt kvalitatīvu Darbu izpildi. Pasūtītājs nepieņem nekvalitatīvi izpildītos Darbus līdz

trūkumu un defektu novēršanai. Defektu labošana nav iemesls būvdarbu termiņa

pagarinājumam.

4.3. Būvuzņēmējs ir materiāli atbildīgs par 4.2.8., 4.2.9. un 4.2.10. punktos noteikto saistību

neievērošanas sekām Darbu izpildes vietā.

4.4. Visus materiālu un konstrukciju novietošanas laukumus un pagaidu komunikāciju

izveidošanu, teritorijas apsardzi Būvuzņēmējs veic uz sava rēķina.

4.5. Būvuzņēmējs, parakstot šo Līgumu, apliecina, ka pirms šī Līguma noslēgšanas ir veicis Darbu izpildei nepieciešamo izmaksu precīzu aprēķinu, un tas ir atspoguļots Būvuzņēmēja iepirkumam iesniegtajā finanšu piedāvājumā, un uzņemas visus papildus izdevumus gadījumā, ja Darbu gaitā veiktajos aprēķinos atklāsies nepilnības, neprecizitātes, trūkumi, vai atklāsies tādu papildus darbu veikšanas nepieciešamība, kurus pamatojoties uz šo Līgumu un tā pielikumiem, varēja un Būvuzņēmējam vajadzēja paredzēt, un šādā gadījumā Būvuzņēmējam nav tiesību prasīt kopējās Līguma cenas palielināšanu.

4.6. Būvuzņēmējs Līguma izpildes laikā ir atbildīgs, sākot ar šī Līguma spēkā stāšanās brīdi līdz Līgumā paredzēto Darbu pabeigšanai un nodošanai Pasūtītājam, par visu šī Līguma izpildei nepieciešamo un izmantojamo īpašumu, materiāliem, iekārtām, konstrukcijām. Bojājumu vai citā veidā radītu zaudējumu gadījumā, Būvuzņēmējs zaudējumus sedz uz sava rēķina.

4.7. Būvuzņēmējs Līguma izpildes laikā ir atbildīgs par faktiski paveikto darbu apjomu mērījumu un uzmērījumu precizitāti un pareizību.

**5. PASŪTĪTĀJA TIESĪBAS UN PIENĀKUMI**

5.1. Pirms darbu uzsākšanas Pasūtītājam ir pienākums savlaicīgi nodrošināt Būvuzņēmēju ar apstiprinātajām izmaiņām.

5.2. Pasūtītājam ir pienākums savlaicīgi un atbilstoši šī Līguma noteikumiem samaksāt Būvuzņēmējam par Darbu.

5.3. Pasūtītājs apņemas atļaut Būvuzņēmējam izmantot Pasūtītāja rīcībā esošos piebraucamos autoceļus materiālu piegādei.

5.4. Pasūtītājs apņemas savlaicīgi, bet ne vēlāk kā 2 (divas) dienas iepriekš informēt Būvuzņēmēju par jebkuru savu darbību Objektā, ja tas var ietekmēt Būvuzņēmēja darbu.

5.5. Pasūtītājam ir tiesības jebkurā laikā apmeklēt Objektu, ievērojot tehniskās drošības normas, un, nepieciešamības gadījumā, noformēt savus pamatotos aizrādījumus vai pārtraukt Darbus līdz trūkumu novēršanai.

5.6. Pēc Būvuzņēmēja paziņojuma par Darbu gatavību nodošanai saņemšanu 5 (piecu) darba dienu laikā pieņemt Darbus, parakstot nodošanas - pieņemšanas aktu. Vienlaikus ar nodošanas - pieņemšanas aktu Būvuzņēmējam ir pienākums nodot visu ar Darbiem saistīto dokumentāciju.

5.7. Pasūtītājam ir tiesības pieņemt neatkarīgu ekspertu Darbu kvalitātes kontrolei.

5.8. Pasūtītājam ir pienākums nodrošināt, lai Darbu izpildes laikā Būvuzņēmējam būtu pieejams Pasūtītāja pārstāvis, kurš ir tiesīgs risināt Darbu gaitā radušos jautājumus. Pasūtītājs apņemas atrisināt visus Pasūtītāja kompetencē ietilpstošus un Darbu izpildes gaitā radušos jautājumus un sniegt Būvuzņēmējam rakstisku atbildi 2 (divu) darba dienu laikā no dienas, kad saņemts Būvuzņēmēja rakstisks pieprasījums.

**6. LĪGUMA CENA UN APMAKSAS KĀRTĪBA**

6.1. Līguma cena tiek noteikta LVL \_\_\_\_\_\_\_ (\_\_\_\_\_\_\_\_\_\_\_ lati un \_\_ santīmi), tajā skaitā

pamatsumma LVL \_\_\_\_\_\_\_ (\_\_\_\_\_\_\_\_\_\_\_\_ lati un \_\_ santīmi) un PVN ar 22% likmi – LVL

\_\_\_\_\_\_ (\_\_\_\_\_\_\_\_\_\_ lati un \_\_ santīmi), saskaņā ar Finanšu piedāvājumu, kas pievienots Līguma pielikumā.

6.2. Līguma cena var mainīties, tikai mainoties nodokļu likmēm.

6.3. Rēķina apmaksa tiek uzskatīta par notikušu brīdī, kad Pasūtītājs ir veicis naudas summas pārskaitījumu no sava bankas konta Būvuzņēmēja kontā.

6.4. Līguma cena tiek apmaksāta sekojošā veidā:

6.4.1. Avansa maksājums netiek paredzēts

6.4.2. Kopējās Līguma summas samaksu Būvuzņēmējam Pasūtītājs samaksā 10 (desmit) dienu laikā pēc visu Būvdarbu pabeigšanas, pieņemšanas-nodošanas akta abpusējas parakstīšanas, kā arī atbilstoša rēķina saņemšanas no Būvuzņēmēja.

6.4.3. No darbu apmaksas summas tiek ieturēti 5% (pieci procenti) kā atliktais maksājums.

6.4.4. Ieturētais atliktais maksājums tiek izmaksāts 10 (desmit) dienu laikā pēc pieņemšanas nodošanas

akta parakstīšanas un garantijas laika nodrošinājuma 5% (piecu procentu) apmērā no līgumcenas un atbilstošas rēķina iesniegšanas Pasūtītājam.

**7. LĪGUMA IZPILDES TERMŅI**

7.1. Darbi Objektā Būvuzņēmējam jāuzsāk 3 (trīs) kalendāro dienu laikā no līguma parakstīšanas.

7.2. Darbi Būvuzņēmējam Objektā jāpabeidz līdz 2012.gada \_\_\_\_\_\_\_\_\_\_\_\_\_\_.

7.3. Darbi tiek uzskatīti par pabeigtiem, ja iestājas visi sekojošie nosacījumi:

7.3.1. Būvuzņēmējs ir izpildījis paredzētos Darbus atbilstoši Līgumam;

7.3.2. Būvuzņēmējs ir iesniedzis Pasūtītājam visu ar Darbu saistīto dokumentāciju, (saskaņā ar

pielikumā esošajā tehniskajā specifikācijā noteikto).

**8. KVALITĀTES GARANTIJAS UN DEFEKTU NOVĒRŠANA**

8.1. Darbu un tajos izmantojamo materiālu garantijas laiks ir 36 (trīsdesmit seši) kalendāra

mēneši no pieņemšanas-nodošanas akta abpusējas parakstīšanas.

8.2. Būvuzņēmējs pēc darbu nodošanas – pieņemšanas akta parakstīšanas iesniedz Pasūtītājam

garantijas perioda nodrošinājumu 5 % (piecu procentu) apmērā no Līguma cenas par to, ka

banka vai apdrošināšanas sabiedrība garantē zaudējumu segšanu, gadījumā, ja apdrošinājuma

ņēmējs (Būvuzņēmējs) neveic garantijas periodā atklāto defektu novēršanu.

8.3. Darbu izpildes laikā konstatēto defektu novēršanā tiek pielietoti sekojoši noteikumi:

8.3.1. Būvuzņēmējs novērš visus pārbaudes aktā konstatētos defektus. Par Darbu laikā konstatēto

defektu novēršanas termiņu Puses vienojas katrā atsevišķā gadījumā;

8.3.2. Būvuzņēmēja vainas dēļ radušos defektus Būvuzņēmējs novērš uz sava rēķina Līgumā

noteiktā Darbu izpildes termiņa ietvaros;

8.3.3. ja Būvuzņēmējs uzskata, ka viņš nav vainojams defektā, tad Būvuzņēmējs par to nekavējoties

rakstveidā ziņo Pasūtītājam un sniedz savu iebildumu pamatojumu. Ja Pasūtītājs nepiekrīt Būvuzņēmēja argumentiem un pieprasa novērst defektu, tad šis pieprasījums ir saistošs Būvuzņēmējam un atteikšanās gadījumā, Pasūtītājs ir tiesīgs pieaicināt defekta novēršanai citu darba veicēju un samazināt Līguma cenu par nepadarīto darbu cenu.

8.3.4. strīda gadījumā Puses ir tiesīgas pieaicināt ekspertu, kurš nosaka defekta cēloni, izdevumus

ekspertam sedz vainīgā puse;

8.3.5. Būvuzņēmējs defektu novēršanu veic Pasūtītajam visizdevīgākajā veidā un kārtībā, saskaņā

ar Pušu vienošanos.

8.4. Garantijas laikā Būvuzņēmējs novērš Objekta ekspluatācijas laikā konstatētos Darbu vai materiālu defektus 5 (piecu) dienu laikā no brīža, kad Būvuzņēmējs saņēmis no Pasūtītāja rakstisku pretenziju par atklāto defektu. Pretenzija tiek nodota sekojošā kārtībā:

8.4.1. Pretenziju Pasūtītājs nodod Būvuzņēmējam personīgi, par Pretenzijas saņemšanu Būvuzņēmējs parakstās uz Pasūtītāja eksemplāra;

8.4.2. Ja Pretenziju Pasūtītājs nevar nodot Būvuzņēmējam personīgi, tad Pretenzija tiek nosūtīta uz

Būvuzņēmēja šajā Līgumā norādīto adresi ierakstītā vēstulē, skaitot, ka šajā gadījumā Būvuzņēmējs to ir saņēmis 7 (septītajā) dienā pēc vēstules nodošanas pastā.

8.5. Ja objektīvu iemeslu dēļ 5 (piecu) dienu laikā defektu novērst nav iespējams, Puses šo 5

(piecu) dienu laikā vienojas par citu termiņu defektu novēršanai.

8.6. Ja Būvuzņēmējs uzskata, ka viņš nav vainojams par garantijas laikā radušos defektu, tad par to 3 (trīs) dienu laikā no pretenzijas saņemšanas brīža rakstveidā ziņo Pasūtītājam un sniedz savu iebildumu pamatojumu.

8.7. Ja Pasūtītājs līguma 8.6.punktā noteiktajā termiņā nesaņem Būvuzņēmēja paziņojumu, uzskatāms, ka viņš piekritis izvirzītai Pretenzijai. Strīda gadījumā Puses ir tiesīgas pieaicināt ekspertu, kurš nosaka defekta cēloni. Izdevumus ekspertam sedz vainīgā Puse.

8.8. Ja Garantijas laikā konstatētie Darbu vai materiālu defekti netiek novērsti Līguma 8.4., 8.5. un 8.6.punktos noteiktajā kārtībā, tad Pasūtītājam ir tiesības šo defektu novēršanai pieaicināt citu būvuzņēmēju, bet samaksu par veiktajiem darbiem pieprasīt no Būvuzņēmēja, piestādot tam attiecīgus rēķinus. Būvuzņēmēja pienākums ir apmaksāt šos rēķinus pilnā apmērā.

8.9. Pasūtītājs var pieprasīt šo darbu apmaksu no nodrošinājuma devēja, kas izsniedzis garantijas nodrošinājumu, ja Būvuzņēmējs neveic garantijas laikā atklāto defektu novēršanu vai neveic samaksu par defektu novēršanai pieaicināto citu būvuzņēmēju darbu.

**9. PUŠU ATBILDĪBA**

9.1. Būvuzņēmējam, kas pieļāvis atkāpes no Līguma noteikumiem, Pušu saskaņotā, abpusējā aktā norādītajā termiņā ar saviem spēkiem un līdzekļiem līdz galam jāizpilda savas vainas dēļ nepadarītie darbi un jānovērš defekti.

9.2. Neatbilstoša veikto darbu kvalitāte nav pamats Darbu veikšanas termiņa pagarinājumam un neatbrīvo Būvuzņēmēju no šai sadaļā minētās materiālās atbildības.

9.3. Līguma saistību neizpildes gadījumā vainīgā Puse atlīdzina otrai Pusei radītos tiešos zaudējumus.

9.4. Netiešie zaudējumi - neiegūtie ienākumi, kurus cietušais būtu saņēmis, otrai Pusei izpildot saistības, netiek atlīdzināti.

9.5. Par Līgumā noteiktā Darbu izpildes termiņa nokavēšanu Būvuzņēmējs maksā Pasūtītājam līgumsodu 0,5% no Līguma cenas par katru nokavējuma dienu, bet ne vairāk kā 10% no Līguma cenas. Pasūtītājs ir tiesīgs līgumsoda naudu ieturēt no vēl neizmaksātās Līguma cenas daļas. Ja šī summa nesedz līgumsoda apmērus, tad Būvuzņēmējam starpība ir jāmaksā no saviem līdzekļiem.

9.6. Līguma 9.5.punktā minētā atbildība ir Būvuzņēmējam, ja tas nav ievērojis līdz galam nepadarīto darbu izpildes un pieļauto defektu novēršanas termiņus, kādi konstatēti, pieņemot padarītos Darbus vai šajā Līgumā paredzētos garantijas termiņos.

9.7. Ja pēc Līguma ir nokavēta samaksa par Darbu, Pasūtītājs maksā Būvuzņēmējam līgumsodu par katru nokavēto dienu 0,5% apmērā no savlaicīgi nesamaksātās rēķinā norādītās summas, bet ne vairāk kā 10% no savlaicīgi nesamaksātās summas apmēra.

9.8. Līgumsoda samaksa neatbrīvo nevienu no līgumslēdzējām Pusēm no līgumsaistību izpildes pilnā apjomā. Līgumsods netiek ieskaitīts zaudējumu apmērā.

9.9. Būvuzņēmējs ir atbildīgs par zaudējumiem, kādus viņš ar savu darbību vai bezdarbību ir nodarījis Pasūtītājam vai trešajām personām, kā arī par iespējamiem trešo personu prasījumiem pret Pasūtītāju nekvalitatīvi izpildītu vai termiņā neizpildītu Darbu dēļ, tai skaitā par zaudējumiem, kas Pasūtītājam radušies, nesaņemot plānoto atbalsta summu ERAF līdzfinansējuma līdzekļiem, sakarā ar būvdarbu nekvalitatīvu izpildi vai izpildes termiņa neievērošanu.

**10. LĪGUMA LAUŠANA**

10.1. Pasūtītājs ir tiesīgs vienpusēji lauzt Līgumu sekojošos gadījumos:

10.1.1. ja Būvuzņēmējs nav uzsācis darbus 10 (desmit) kalendāro dienu laikā pēc Līguma

parakstīšanas, un tas nav saistīts ar nepārvaramas varas vai no Pasūtītāja atkarīgiem

apstākļiem;

10.1.2. ja Būvuzņēmējs no tā atkarīgu apstākļu dēļ pārtrauc savu darbību ilgāk par 10 (desmit)

dienām;

10.1.3. ja Būvuzņēmējs nav spējīgs turpināt Darbus vai kādu daļu no Darbiem saskaņā ar šo Līgumu vai regulāri un atklāti nepilda savas saistības, un tas nav saistīts ar nepārvaramas varas vai no Pasūtītāja atkarīgiem apstākļiem;

10.1.4. ja Darbi neatbilst Līguma prasībām;

10.1.5. ja Būvuzņēmējs atzīts par bankrotējošu vai maksātnespējīgu, vai ir uzsākts maksātnespējas

tiesas process pret Būvuzņēmēju;

10.1.6. ja no Pasūtītāja neatkarīgu apstākļu dēļ tiek samazināts, pārtraukts vai nav pieejams finansējums, kas Objekta būvniecībai paredzēts valsts investīcijās vai attiecīgajos struktūrfondos vai pašvaldības pamatbudžetā.

10.2. Visos augstākminētajos gadījumos Pasūtītājam ir tiesības pēc rakstiska brīdinājuma ne mazāk kā 5 (piecas) dienas iepriekš pārņemt Darbus savā kontrolē un pieaicināt citus darba veicējus.

10.3. Līguma laušanas gadījumā pusēm 2 (divu) mēnešu laikā ir jāveic pilns norēķins, ieskaitot visu šinī Līgumā paredzēto sodu samaksu un zaudējumu atlīdzību.

10.4. Gadījumā, ja Līgums tiek lauzts Būvuzņēmēja vainas dēļ, Būvuzņēmējam bez norēķinu veikšanas un zaudējumu atlīdzināšanas ir jāsamaksā Pasūtītājam kompensācija 10% apmērā no kopējās Līguma cenas.

10.5. Ja Pasūtītājs vienpusēji atkāpjas no Līguma atbilstoši tā 10.1.4. punktam, tad tam ir tiesības lauzt līgumu ar Būvuzņēmēju 5 (piecu) kalendāro dienu laikā, iepriekš rakstveidā informējot Būvuzņēmēju par šādu nepieciešamību, pieņemot ar aktu faktiski paveiktos darbus, un 30 (trīsdesmit) kalendāro dienu laikā apmaksājot Būvuzņēmējam kvalitatīvi veiktos darbus.

10.6. Ja Pasūtītājs vienpusēji atkāpjas no Līguma atbilstoši tā 10.1.6. punktam, tad tam ir tiesības

lauzt līgumu ar Būvuzņēmēju 20 (divdesmit) kalendāro dienu laikā, iepriekš rakstveidā informējot Būvuzņēmēju par šādu nepieciešamību, vienojoties par būvniecības pārtraukšanas un iespējamās būvju iekonservēšanas darbiem, pieņemot ar aktu faktiski paveiktos darbus, un 30 (trīsdesmit) kalendāro dienu laikā apmaksājot Būvuzņēmējam kvalitatīvi veiktos darbus.

10.7. Ja Būvuzņēmējs nevar izpildīt kādu no Līgumā ietvertajiem nosacījumiem, tas jāpaziņo Pasūtītājam un jānorāda iemesli.

**11. NEPĀRVARAMA VARA**

11.1. Neviena no Pusēm nenes atbildību par Līguma saistību neizpildi vai izpildes aizturēšanu, ja minētā izpilde vai izpildes aizturēšana saistīta ar nepārvaramas varas apstākļiem. Ar nepārvaramu varu šī Līguma skaidrojumā saprotami dabas katastrofas, karš, valsts varas un pārvaldes institūciju rīkojumu un citi apstākļi, kas Pusēm nav kontrolējami, bet kuri tieši ietekmēja Darbu izpildi vai materiālu un konstrukciju piegādes. Gadījumā, ja augstākminētie apstākļi turpinās noteiktu laiku, saistību izpildes termiņš tiek pagarināts par attiecīgo laika periodu.

11.2. Pusei, kurai saistību izpilde augstāk minēto apstākļu dēļ kļuvusi neiespējama, ne vēlāk kā 3 (trīs) darba dienu laikā pēc šādu apstākļu iestāšanās jāziņo otrai Pusei par šādu apstākļu rašanos un to apstiprināšanai jāiesniedz kompetentas iestādes izziņas.

11.3. Ja nepārvaramas varas apstākļi ilgst vairāk kā 30 (trīsdesmit) kalendārās dienas, tad Puses var lauzt Līgumu, norēķinoties par faktiski izpildīto darbu.

**12. INFORMĀCIJAS KONFIDENCIALITĀTE**

12.1. Visi Pasūtītāja Būvuzņēmējam iesniegtie dokumenti, kas saistīti ar Darbu veikšanu, kā arī papildus informācija, kas iegūta Līguma izpildes gaitā, ir Pasūtītāja īpašums. Būvuzņēmējs ir tiesīgs paturēt minēto dokumentu kopijas ar nosacījumu, ka tie netiks izmantoti ar šī Līguma izpildi nesaistītiem mērķiem bez rakstiskas Pasūtītāja piekrišanas.

12.2. Būvuzņēmējs un Pasūtītājs apņemas nodrošināt šī Līguma 12.1.punktā minēto dokumentu un informācijas konfidencialitāti vismaz 2 (divus) gadus pēc šī Līguma darbības beigām, cik tālu to pieļauj normatīvie akti informācijas atklātības nodrošināšanas jomā.

**13. STRĪDU IZŠĶIRŠANAS KĀRTĪBA**

13.1. Visi strīdi, domstarpības un jebkura rakstura jautājumi, kuri var rasties sakarā ar šā Līguma izpildi starp līgumslēdzējām Pusēm, kā arī jebkuri strīdi, kas skar šā Līguma skaidrojumu un visu, kas saistīts ar tā saturu vai secinājumiem, kuri izriet no šā Līguma, vai strīdiem, kas saistīti ar Pušu vai to tiesību pārmantotāju tiesībām, pienākumiem un atbildību, nepanākot vienošanos, risināmi spēkā esošās likumdošanas noteiktajā kārtībā tiesā.

**14. CITI NOTEIKUMI**

14.1. Šis Līgums stājas spēkā tā parakstīšanas brīdī ir spēkā līdz pilnīgai Darbu un šajā Līgumā atrunāto saistību izpildei.

14.2. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā un nododama adresātam (otrai Pusei) pret parakstu. Visi paziņojumi būs spēkā no saņemšanas brīža.

14.3. Par jebkuru pretenziju, kas attiecas uz šī Līguma nosacījumu pārkāpumu, Puses paziņo viena otrai rakstveidā 5 (piecu) dienu laikā no tā brīža, kad tās uzzināja vai tām bija jāuzzina par nosacījumu pārkāpumu. Ja pretenzijas pieteikšanas laiks ir pārsniegts divkārt, Pusei, kas saņēmusi pretenziju, ir tiesības to neizskatīt.

14.4. Visa veida nepieciešamo sertifikātu saņemšanu par materiāliem, kas nepieciešami šā Līguma izpildei, veic Būvuzņēmējs.

14.5. Ja šī Līguma parakstītājs tā noslēgšanas brīdī nav bijis pilnvarots pārstāvēt Līgumslēdzēju, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.

14.6. Līguma papildinājumi, izmaiņas vai grozījumi noformējami ar abpusēji parakstītiem aktiem, kuri būs šī Līguma neatņemama sastāvdaļa.

14.7. Kā Līguma papildinājumi un neatņemama sastāvdaļa tiek pievienoti arī Darbu laikā notikušo Būvuzņēmēja, būvuzrauga, Pasūtītāja, projektētāja un citu pieaicināto speciālistu iknedēļas sapulču protokoli.

14.8. Līgums ir saistošs Pušu tiesību un saistību pārņēmējiem.

14.9. Līgums sastādīts 2 (divos) eksemplāros uz 7 (septiņām) lapām latviešu valodā, abiem eksemplāriem ir vienāds juridiskais spēks, viens eksemplārs glabājas pie Pasūtītāja, otrs pie Būvuzņēmēja.

14.10. Visas papildus vienošanās, pielikumi, protokoli, kurus parakstījušas Puses, ir šī Līguma neatņemamas sastāvdaļas.

14.11. Līgumam pievienoti Pielikumi:

14.11.1. 1.pielikums – Pasūtītāja izvirzītās prasības;

14.11.2. 2.pielikums – Finanšu piedāvājums.

**15. PUŠU ADRESES UN REKVIZĪTI**

**Pasūtītājs: Būvuzņēmējs:**

**SIA „Bauskas namsaimnieks”**

Nodokļu maksātāja reģ. Nr. 43603001268

Adrese: Pasta iela 17, Bauska

Bauskas nov., LV-3901

Valdes priekšsēdētāja:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Jolanta Ķikute**

1.pielikums

**Pasūtītāja prasības**

1. Būvuzņēmēja līguma cenā ietverti visi izdevumi, kuri saistīti ar darba organizēšanu (Būvobjekta apsardze un apgaismošana, būvdarbu nodrošināšanai nepieciešamā elektrības un ūdens patēriņa apmaksa, u.tml.).

2. Pirms būvdarbu uzsākšanas iepirkumu Būvuzņēmējam ar pasūtītāju ir jānoslēdz vienošanās par ūdens un elektroenerģijas izmantošanu.

3. Līguma cenā ir iekļaujamas izmaksas, kuras saistītas ar objekta nodošanas ekspluatācijā dokumentācijas sagatavošanu (izpilddokumentācija, mērījumi u.c.)

4. Tāmēs piedāvātās izmaksu pozīcijas ir fiksētas uz visu Līguma izpildes laiku un tās nedrīkst pārrēķināt, izņemot Līgumā paredzētos gadījumus.

5. Būvuzņēmējs regulāri plāno ar pasūtītāju darba sanāksmes objektā, kuru laikā atskaitās par padarīto, kā arī informē pasūtītāju par iespējamām problēmām būvniecības procesā.

Sapulces tiek protokolētas. Sapulces notiek vienu reizi nedēļā. Par sapulču norises vietu un laiku Pasūtītājas ar Būvuzņēmēju vienojas atsevišķi.

6. Būvdarbi objektā jāveic atbilstoši Latvijas Republikas spēkā esošai likumdošanai.

7. Pēc būvdarbu pabeigšanas Būvuzņēmējam jāiesniedz pasūtītājam:

7.1. rakstisks paziņojums par būvdarbu pabeigšanu objektā;

7.2. tehniskā dokumentācija:

7.3. izpilddokumentācija, mērījumi u.c.;

7.4. būvmateriālu atbilstības deklarācijas;

8. 5 darba dienu laikā pēc rakstiskā paziņojuma par būvdarbu pabeigšanu Pasūtītājs sasauc darbu pieņemšanas komisiju (piedalās pasūtītāja pārstāvji, būvuzraugs, būvuzņēmēja pārstāvji), lai apsekotu objektu, novērtētu darbu kvalitāti un atbilstību Līgumā ietvertajiem nosacījumiem. Ja tiek konstatēti defekti, darbu pieņemšanas komisija sastāda defektu aktu, un nosaka defektu novēršanas un atkārtotas darba komisijas sasaukšanas termiņus.

9. Visa tehniskā dokumentācija jāsagatavo 3 (trīs) eksemplāros – viens pasūtītājam, otrs – Būvuzņēmējam, trešais Būvvaldes arhīvam izpilddokumentāciju eksemplārs, kurā iekļaujami nepieciešamo institūciju atzinumi par objekta gatavību ekspluatācijai.